Document ID: 32004R2045

KOMMISSIONENS FORORDNING (EF) Nr. 2045/2004
af 29. november 2004
om ændring af forordning (EØF) nr. 2131/93 om procedurer og betingelser for salg af korn fra interventionsorganerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Kommissionens forordning (EØF) nr. 2131/93 (2) fastsætter procedurer og betingelser for salg af korn fra interventionsorganerne.
(2)
De nye kommunikationsmidler bør anvendes til at informere alle interesserede parter i hele Fællesskabet om salg fra interventionslagre. Dette vil gøre det muligt at give interventionsorganerne tilladelse til at udbyde større mængder til salg uden en forudgående kommissionsbeslutning under hensyntagen til markedssituationen i deres medlemsstater. For at forenkle salget til eksport bør det ikke længere være nødvendigt at nævne oplagringsstedet i beslutningen om iværksættelse af licitationer.
(3)
I medlemsstater, der ikke har søhavne, straffes de bydende på grund af højere transportomkostninger. Som følge af disse meromkostninger er det vanskeligere at eksportere korn fra disse medlemsstater, hvilket navnlig resulterer i længere opbevaring i interventionslagre og yderligere udgifter på EF-budgettet. Der bør derfor indføres en bestemmelse, som gør det muligt i visse tilfælde at finansiere de laveste transportomkostninger mellem oplagringsstedet og udgangsstedet for at gøre buddene sammenlignelige. Den rumænske havn Constanta var en traditionel udgangshavn for landene i Centraleuropa inden disses tiltrædelse af Den Europæiske Union. Det er derfor nødvendigt at medtage Constanta som et sted, ud fra hvilket der beregnes de transportomkostninger, som kan refunderes i tilfælde af eksport.
(4)
For at forenkle kornsalgsproceduren bør den sikkerhed, der skal stilles ved bud for salg til eksport, være den samme som for salg på EF-markedet.
(5)
Forordning (EØF) nr. 2131/93 bør ændres i overensstemmelse hermed.
(6)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EØF) nr. 2131/93 foretages følgende ændringer:
1)
I artikel 2, stk. 2, ændres udtrykket »2 000 tons« til udtrykket »5 000 tons«.
2)
Artikel 3, stk. 1, første punktum, affattes således:
»Interventionsorganerne udarbejder en licitationsbekendtgørelse i overensstemmelse med artikel 12 og sørger for en passende offentliggørelse heraf, bl.a. ved opslag på interventionsorganets hjemsted og på deres netsted eller på det kompetente ministeriums netsted.«
3)
I artikel 7 foretages følgende ændringer:
a)
I stk. 1 udgår litra b).
b)
I stk. 2a indsættes som sidste punktum:
»Ifølge dette stykke kan den rumænske havn Constanta betragtes som et faktisk udgangspunkt.«
4)
Artikel 13, stk. 4, andet afsnit, affattes således:
»Buddene er kun gyldige, hvis de ledsages af et bevis for, at den bydende har stillet en sikkerhed på 5 EUR/t.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. november 2004.

Labels: 3
17